דייוויד פרידמן מגיש את כתב האמנתו לנשיא רובי ריבלין, 16 במאי 2017
דייוויד פרידמן רביעי מימין בשורה הראשונה בבית הנשיא, בעת ביקור דונלד טראמפ בישראל, מאי 2017
דייוויד פרידמן פורץ את המנהרה שתוביל לדרך עולי הרגל בעיר דוד
**דייוויד אלימלך פרידמן** (באנגלית: **David Melech Friedman**; נולד ב-8 באוגוסט 1958) הוא יהודי-אמריקאי, כיהן כשגריר ארצות הברית בישראל (16 במאי 2017 – 20 בינואר 2021), שימש כיועצו של דונלד טראמפ בקמפיין שלו בבחירות לנשיאות ארצות הברית 2016 וכמנהל הקמפיין שלו בישראל. קודם לכן עבד כעורך דין בארגון טראמפ.

ראשית חייו והשכלתו
------------------

פרידמן נולד בוודמר (אנ') שבלונג איילנד, ניו יורק. לרב מוריס שמואל ואדי פרידמן. אביו שימש כרב קהילה קונסרבטיבית בנורת' וודמר (אנ').

בשנת 1978 סיים לימודי תואר ראשון באנתרופולוגיה באוניברסיטת קולומביה. בשנת 1981 השלים תואר J.D בבית הספר למשפטים באוניברסיטת ניו יורק.

קריירה עסקית
------------

פרידמן חבר החל משנת 1982 בלשכת עורכי הדין של מדינת ניו יורק. התמחה בדיני חדלות פרעון, ועמד בראש מחלקת חדלות פרעון במשרד עורכי הדין קסוביץ', בנסון, טורס ופרידמן (אנ') בעיר ניו יורק, שמעסיק כ-350 עורכי דין. במהלך עבודתו פרסם מאמרים והרצה בתחום התמחותו. כעורך דין ייצג כמה מעשירי ארצות הברית, בהם קארל אייקן ודונלד טראמפ. פרידמן הוא נשיא ארגון ידידי ישיבת בית אל בארצות הברית. במהלך קמפיין הבחירות לנשיאות ארצות הברית 2016 שימש כיועצו של טראמפ, וכמנהל הקמפיין שלו בישראל.

פרידמן היה חברו הקרוב ואיש סודו של חבר הכנסת לשעבר יעקב כץ (כצל'ה), מנהל מוסדות קריית הישיבה בית אל ויו"ר מועצת המנהלים של קבוצת ערוץ 7. באתר ערוץ 7 באנגלית פרסם פרידמן טורי פרשנות. משמש כחבר הוועד המנהל של ארגון איחוד הצלה.

השגריר בישראל
-------------

צוות המעבר של הנשיא דונלד טראמפ פרסם כי פרידמן הוא המיועד לכהן כשגריר ארצות הברית בישראל. על כך הגיב פרידמן כי הוא "מצפה למלא את תפקידו מבית השגרירות בבירתה הנצחית של ישראל, ירושלים". בעת שימועיו בסנאט הצהיר כי ימלא אחר הוראות הממשל בנוגע לישראל, כולל בעניין השגרירות. ב-23 במרץ 2017 אישר הסנאט את מינויו, ברוב של 52 לעומת 46. פרידמן הוא השגריר הראשון שאושר בסנאט בממשלו של טראמפ. ב-29 במרץ הוא הושבע לתפקידו על ידי סגן הנשיא מייק פנס. ב-15 במאי 2017, נחת פרידמן בישראל והגיע ישירות לכותל המערבי לתפילה. ב-16 במאי 2017 הגיש פרידמן את כתב האמנתו לנשיא המדינה ראובן ריבלין.

פרידמן הוא השגריר הראשון שעבר לקונסוליה של ארצות הברית בירושלים, עקב נאום ירושלים של הנשיא דונלד טראמפ, ולאחר העברת השגרירות עבר לשגרירות ארצות הברית בירושלים.

פרידמן בביקור בבניין 770 בכפר חב"ד
פרידמן הוא אחד השגרירים האמריקאים הכי פרו-ישראלים בהיסטוריה של יחסי ישראל-ארצות הברית; במהלך כהונתו ביצע ממשל טראמפ מהלכים רבים לחיזוק הריבונות הישראלית ביניהם: העברת השגרירות לירושלים, הכרה בריבונות ברמת הגולן, הכרה בחוקיות ההתנחלויות הישראליות ביהודה ושומרון, ביטול מעמדה המיוחד של הקונסוליה האמריקאית בירושלים (ששירתה את הרשות הפלסטינית) ועוד.

ביוני 2019 השתתף בטקס פתיחת "דרך עולי הרגל" בעיר דוד. עקב כך, הרשות הפלסטינית הכריזה כי בכוונתה לתבוע את פרידמן בבתי משפט בינלאומיים.

ב-20 בינואר 2021 סיים את תפקידו כשגריר ארצות הברית בישראל.

בשנת 2022 העניקה לו אוניברסיטת אריאל בשומרון תואר דוקטור לשם כבוד.

מרכז פרידמן לשלום מתוך עוצמה
----------------------------

ב־11 באוקטובר 2021 חנך פרידמן את "מרכז פרידמן לשלום מתוך עוצמה" ליישום הסכמי אברהם בין ישראל למדינות ערב והרחבתם. באירוע ההשקה של המרכז, אשר כלל הצגה של פרטי ההסכמים וחשיפת נדבכיהם הכלכליים, השתתפו מזכיר המדינה האמריקני לשעבר מייק פומפאו, ראש האופוזיציה בנימין נתניהו, ג׳ראד קושנר ואיוונקה טראמפ, שר האוצר האמריקני לשעבר סטיבן מנושין ואנשי ממשל נוספים מארצות הברית, מישראל ומהעולם הערבי. במסגרת האירוע הוקרן לראשונה הסרט התיעודי "הסכמי אברהם", הפקה משותפת של פרידמן ושל רשת הטלוויזיה הנוצרית הבינלאומית TBN.

השקפותיו
--------

לדברי פרידמן, הוא ביקר בישראל למעלה מ-100 פעם במהלך 30 השנים האחרונות. במאמר שפרסם באתר ערוץ 7 במאי 2016 טען כי תומכי שדולת ג'יי סטריט הם גרועים הרבה יותר מקאפו יהודים ומצדדים בהשמדתה של מדינת ישראל, וזאת מכיוון שהקאפו נאלצו להתמודד עם סיטואציה אכזרית במיוחד שבה התנהגות דומה תיתכן אצל כל אדם, ולעומת זאת אנשי ג'יי סטריט פועלים ממקום מושבם הבטוח והנוח המרוחק ממהלך האירועים בישראל. מאוחר יותר, בעת שימועיו בסנאט האמריקאי בפברואר 2017, חזר בו פרידמן מדבריו והתנצל על הערותיו, להן קרא "מילים פוגעניות".

חייו האישיים
------------

פרידמן הוא יהודי אורתודוקסי. דובר עברית רהוטה. טקס בר המצווה שלו נערך בכותל המערבי.

פרידמן נישא בשנת 1981 לתמי דבורה סנד, ולהם חמישה ילדים. בבעלותם דירה בשכונת טלביה בירושלים, אליה הם מגיעים בחגים יחד עם ילדיהם ונכדיהם. ב-15 באוגוסט 2017 בתו, טליה, עלתה לישראל.

לקריאה נוספת
------------

* ברק רביד, "**השלום של טראמפ – הסכמי אברהם והמהפך במזרח התיכון**", הוצאת משכל, 2021

קישורים חיצוניים
----------------

ויקישיתוף מדיה וקבצים בנושא **דייוויד פרידמן** בוויקישיתוף
* דייוויד פרידמן, ברשת החברתית אקס (טוויטר)
* David M. Friedman באתר משרד עורכי הדין
* נאומו של דייויד פרידמן בכנס 'הצהרת פומפאו' בירושלים (תרגום: יואב שורק), **השילוח**, 18, פברואר 2020.
* שלמה צזנה, ארז לין, "לא מוניתי כי אני יהודי, אלא כי הנשיא מאמין בי", באתר ישראל היום, 18 במאי 2017
* נעמה לנסקי, "אין לי סבלנות לשמוע אמירות שמטילות ספק בקשר של העם היהודי לירושלים. זה בזבוז זמן", באתר ישראל היום, 19 בספטמבר 2017
* מיכאל טוכפלד, מקור ראשון, "הפלסטינים שוב בורחים מהזדמנות לדון בעתיד האזור", באתר nrg‏, 15 בדצמבר 2017
* אריאל כהנא, "רמת הגולן של ישראל לנצח", באתר ישראל היום, 6 בספטמבר 2018
* אריאל כהנא, "לא הגיוני שישראל תוותר על חברון ובית אל, בדיוק כפי שארה"ב לא תוותר על פסל החירות", באתר ישראל היום, 7 במאי 2020
* אריאל כהנא, השגריר היוצא דיוויד פרידמן: "גאה שהשארנו את המזה"ת במצב טוב", באתר ישראל היום, 21 בינואר 2021
* אריה ארליך, יעקב פלבינסקי, דורש טוב לעמו, באתר עיתון משפחה, ‏כ"ה חשון התשפ"ב, ספטמבר 2021

הערות שוליים
------------

1. ↑  "Tammy D. Sand Is Engaged To David Melech Friedman". *The New York Times*. 4 בינואר 1981. נבדק ב-20 בדצמבר 2016. `{{cite news}}`:  (עזרה)
2. ↑  TRUMP’S DAILY BANKRUPTCY AND THE AMBASSADOR TO ISRAEL, ניו יורקר, 16 בדצמבר 2016
3. ↑  THE RABBI’S SON. Super Lawyers, 2011
4. ↑  US Ambassadors to Israel
5. ↑  Nathan Guttman, Donald Trump’s Israel Adviser Pledges To Stonewall J Street. **Forward**, December 5, 2016
6. ↑  איתמר ב"ז, הידיד, באתר העין השביעית, 18 בדצמבר 2016
7. ↑  Matthew Rosenberg, Trump Chooses Hard-Liner as Ambassador to Israel. **New York Times**, December 15, 2016
8. ↑  Trump's Israel Pick David Friedman at Senate Confirmation Hearing: Two-state Solution Remains Best Path to Peaceread more: http://www.haaretz.com/us-news/LIVE-1.772078, הארץ, 16 בפברואר 2017
9. ↑  Senate confirms Trump pick Friedman for ambassador to Israel. **Bloomberg**, 23 במרץ 2017
10. ↑  עמרי נחמיאס‏, "מאורע היסטורי": דיוויד פרידמן הושבע לתפקיד שגריר ארה"ב בישראל, באתר וואלה!‏, 30 במרץ 2017
11. ↑  גדעון ישראל, שגריר של אמת: דיוויד פרידמן והמהפכה ביחסי ישראל-ארה"ב, באתר מידה, 30 בדצמבר 2019
12. ↑  PA Threatens Legal Action against US Ambassador to Israel, באתר א-שרק אל-אווסט, ‏20 בינואר 2021 (באנגלית)
13. ↑  השגריר דוד פרידמן סיים היום את כהונתו כשגריר ארצות הברית בישראל עם תפילה בכותל המערבי, U.S. Embassy Jerusalem
14. ↑  אוניברסיטת אריאל מעניקה תואר ד"ר לשם כבוד למייק פנס ודיוויד פרידמן, באתר ערוץ 7, 1 במרץ 2022
15. ↑  אריאל כהנא, ירושלים: נחנך מרכז פרידמן לשלום מתוך עוצמה, באתר ישראל היום, ‏11 באוקטובר 2021
16. ↑  טל שניידר, פגישת מחזור, באתר זמן ישראל, 14 באוקטובר 2021
17. ↑  David Friedman, Read Peter Beinart and you'll vote Donald Trump, **Arutz Sheva**, May 6, 2016
18. ↑  Trump’s Nominee for Israel Envoy Apologizes for ‘Hurtful Words’, הניו יורק טיימס, 16 בפברואר 2017
19. ↑  Chris Sommerfeldt, Donald Trump taps hardline Orthodox attorney as Israel ambassador, infuriating Jewish liberals. **Daily News**, December 15, 2016
20. ↑  מתוך ריאיון לעיתון "יתד נאמן" 2016
21. ↑  What Do We Know About David Friedman, Trump’s Pick for Ambassador to Israel?, באתר הארץ (באנגלית)
22. ↑  בתו של שגריר ארצות הברית עלתה לישראל

| שגרירי ארצות הברית בישראל |
| --- |
| 

|  |  |
| --- | --- |
| ג'יימס מקדונלד: 1949–1950 • מונט ביין דייוויס: 1951–1953 • אדוארד לוסון: 1954–1959 • אוגדן ריד: 1959–1961 • וולוורת ברבור: 1961–1973 • קנת קיטינג: 1973–1975 • מלקולם טון: 1975–1976 • סמואל לואיס: 1977–1985 • תומאס פיקרינג: 1985–1988 • ויליאם בראון: 1988–1992 • ויליאם הרופ: 1992–1993 • אדוארד ג'רג'יאן: 1993–1994 • מרטין אינדיק: 1995–1997 • אדוארד ווקר: 1997–1999 • מרטין אינדיק: 2000–2001 • דן קרצר: 2001–2005 • ריצ'רד ג'ונס: 2005–2008 • ג'יימס קנינגהם: 2008–2011 • דן שפירו: 2011–2017 • דייוויד פרידמן: 2017–2021 • תומאס ריצ'רד ניידס: 2021–2023 |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1180890442
* LCCN: no2019054624
* VIAF: 3562155345596606430003
* WorldCat (עם VIAF): 3562155345596606430003

 |